**Ministru kabineta noteikumu projekta “Grozījumi Ministru kabineta 2006. gada 19. septembra noteikumos Nr. 776 “Valsts meža zemes atsavināšanas kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta “Grozījumi Ministru kabineta 2006. gada 19. septembra noteikumos Nr. 776 “Valsts meža zemes atsavināšanas kārtība” (turpmāk – noteikumu projekts) mērķis ir atbilstoši Meža likumam papildināt Ministru kabineta 2006. gada 19. septembra noteikumus Nr. 776 “Valsts meža zemes atsavināšanas kārtība” (turpmāk – noteikumi Nr. 776), nosakot pievienojamos dokumentus, ja tiek atsavināta valsts meža zeme, uz kuras atrodas jau esošs ceļš.  Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Meža likuma 44. panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Meža likuma 44. panta ceturtā daļa reglamentē gadījumus, kad zemesgrāmatā ierakstītā valsts meža zeme atsavināma vai privatizējama.  Saeimā ir pieņemts un šā gada 19. maijā stājās spēkā likums “Grozījumi Meža likumā”. Ar likumu “Grozījumi Meža likumā” Meža likuma 44. panta ceturtās daļas 2. punkta “a” apakšpunkts tiek papildināts, nosakot, ka zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu, ja valsts meža zeme nepieciešama likumā “Par pašvaldībām” noteiktās tādas pašvaldības autonomās funkciju izpildei kā ceļu būvniecība vai kad jāatsavina tāda valsts meža zeme, uz kuras atrodas ceļš.  Saskaņā ar Meža likuma 44. panta piekto daļu Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai.  Valsts meža zemes atsavināšanas kārtību reglamentē Ministru kabineta 2006. gada 19. septembra noteikumi Nr. 776 “Valsts meža zemes atsavināšanas kārtība” (turpmāk – noteikumi Nr. 776). Noteikumu Nr. 776 1. punktā patlaban nav ietverta pašvaldības autonomā funkcija, kas noteikta Meža likuma 44. panta ceturtās daļas 2. punkta “a” apakšpunktā. Tādējādi nepieciešams noteikumus Nr. 776 precizēt atbilstoši Meža likuma normām un aktualizēt, saskaņojot ar spēkā esošo normatīvo aktu noteiktajām prasībām.  Noteikumu projekts paredz papildināt noteikumu Nr. 776 1.1. apakšpunktu, norādot, ka zemegrāmatā ierakstīto valsts meža zemi atsavina ne tikai ceļu būvniecībai, bet arī situācijā, kad uz valsts meža zemes atrodas ceļš.  Situācijas, kad zeme zem ceļa ir valsts meža zeme:   1. ceļa posms ir pašvaldības uzskaitē (bilancē), bet nav reģistrēts Nekustamā īpašuma valsts kadastra informācijas sistēmā; 2. ceļa posms ir pašvaldības uzskaitē (bilancē) un ir reģistrēts Nekustamā īpašuma valsts kadastra informācijas sistēmā (uz inženierbūves datu deklarācijas pamata); 3. ceļa posms ir valsts iestādes uzskaitē (bilancē) un ir reģistrēts Nekustamā īpašuma valsts kadastra informācijas sistēmā; 4. ceļa posms neatrodas pašvaldības vai valsts iestādes uzskaitē (bilancē), nav reģistrēts Nekustamā īpašuma valsts kadastra informācijas sistēmā, bet dabā ir būves pazīmes un pašvaldības plānotās darbības pēc atsavināšanas nav saistītas ar būvniecību.   Noteikumu projektā ir precizēti atsavināšanas ierosinājumam papildus pievienojamie dokumenti, ja tiek ierosināts atsavināt tādu valsts meža zemi, uz kuras atrodas ceļš.  Ar noteikumu projektu precizēts noteikumu Nr. 776 6. punkts, paredzot, ka, atsavinot tādu valsts meža zemi, uz kuras atrodas ceļš, papildus šo noteikumu 5. punktā minētajam ierosinājumam nepieciešams pievienot arī aktuālo teksta un grafisko informāciju no Nekustamā īpašuma valsts kadastra informācijas sistēmas, ja inženierbūve ir reģistrēta Nekustamā īpašuma valsts kadastra informācijas sistēmā, un izziņu par ilgtermiņa ieguldījumu uzskaiti inženierbūvei, ja inženierbūve atrodas pašvaldības bilancē.  Ar terminiem "ceļš" un "tā kontūra" šajos noteikumos tiek saprasts Nekustamā īpašuma valsts kadastra informācijas sistēmā reģistrētais ceļš jeb ceļa kontūra (poligons), kas ir reģistrēts Nekustamā īpašuma valsts kadastra informācijas sistēmā (kadastra kartē).  Atbilstoši Nekustamā īpašuma valsts kadastra likuma (turpmāk – Kadastra likums) 13. panta un 24. panta pirmās daļas 1. punkta noteikumiem nekustamā īpašuma objekta (tostarp inženierbūves) noteikšanu (nekustamā īpašuma objekta kadastrālo uzmērīšanu un kadastra datu reģistrācija Nekustamā īpašuma valsts kadastra informācijas sistēmā) ir tiesīgs ierosināt nekustamā īpašuma īpašnieks vai, ja tāda nav, – tiesiskais valdītājs vai kadastra subjekts (kadastra subjekts – Nekustamā īpašuma valsts kadastra informācijas sistēmā reģistrēta kadastra objekta īpašnieks vai, ja tāda nav, – tiesiskais valdītājs, kā arī apbūves tiesīgais), vai persona, kura lieto inženierbūvi un iesniedz inženierbūves datu deklarāciju, ja inženierbūvei nav reģistrēts īpašnieks vai tiesiskais valdītājs (Kadastra likuma 24. panta pirmās daļas 12. punkts). Saskaņā ar Ministru kabineta 2013. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 30. punkta noteikumiem, lai Nekustamā īpašuma valsts kadastra informācijas sistēmā reģistrētu būvi, kurai Kadastra likuma 13. panta otrajā daļā noteiktajā termiņā nav ierosināta reģistrācija, vietējā pašvaldība, ja tā nav kadastra subjekts, var iesniegt inženierbūves datu deklarāciju.  Atbilstoši Ministru kabineta 2018. gada 13. februāra noteikumu Nr. 87 “Grāmatvedības uzskaites kārtība budžeta iestādēs” 13. punktā noteiktajam budžeta iestādes uzskaita visus to īpašumā, valdījumā un turējumā esošos un piekrītošos ilgtermiņa ieguldījumus, apgrozāmos līdzekļus un saistības saskaņā ar attaisnojuma dokumentiem un darījuma ekonomisko būtību.”  Tādējādi situācijās, kad ceļš ir kadastrāli uzmērīts un reģistrēts Nekustamā īpašuma valsts kadastra informācijas sistēmā, pašvaldības vai valsts rīcībā būs inženierbūves kadastrālās uzmērīšanas lieta vai inženierbūves datu deklarācija.  Ar noteikumu projektu precizēts noteikumu Nr. 776 9.2.1. apakšpunkts, jo nepieciešamība nodalīt zemes vienību, izgatavot zemes robežu plānu, kā arī izgatavot zemes vienības topogrāfisko plānu ar iezīmētu zemes vienību rodas tikai tad, ja šie dokumenti nav izgatavoti pirms atsavināšanas ierosinājuma. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un akciju sabiedrība “Latvijas valsts meži” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, kas var ierosināt valsts meža zemes atsavināšanu, un ministrijas, kuru personā uz valsts vārda atsavināmā valsts meža zeme ir ierakstīta vai ierakstāma zemesgrāmatā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, lai informētu sabiedrību par projektu un dotu iespēju izteikt viedokli, noteikumu projekts pirms tā iesniegšanas Valsts sekretāru sanāksmē tika ievietots Zemkopības ministrijas un Ministru kabineta tīmekļvietnē. |
| 2. | Sabiedrības līdzdalība projekta izstrādē | Sabiedrībai bija iespēja līdzdarboties tiesību akta izstrādes procesā, rakstiski sniedzot viedokli par tiesību akta projektu tā izstrādes stadijā. Noteikumu projekts tika publicēts no 2021. gada 13. līdz 27. maijam Zemkopības ministrijas (<https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2006-?id=1038>**)** unMinistru kabineta tīmekļvietnēs (https://www.mk.gov.lv/lv/ministru-kabineta-diskusiju-dokumenti). |
| 3. | Sabiedrības līdzdalības rezultāti | Komentāri nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija un akciju sabiedrība “Latvijas valsts meži” |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas.  Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Kaspars Gerhards

Žagare 67027558

Inga.Zagare@zm.gov.lv